KVIETIMAS DALYVAUTI PAKARTOTINĖJE RINKOS KONSULTACIJOJE

Viešoji įstaiga Regioninė Telšių ligoninė

Kvietimas dalyvauti pakartotinėje rinkos konsultacijoje dėl VšĮ Regioninės Telšių ligoninės Paliatyviosios pagalbos skyriaus projektavimo paslaugų pirkimo.
Viešoji įstaiga Regioninė Telšių ligoninė (toliau – Perkančioji organizacija), vadovaudamasi Lietuvos Respublikos viešųjų pirkimų įstatymo 27 straipsniu, organizuoja pakartotinę rinkos konsultaciją su rinkos dalyviais dėl planuojamo pirkimo „VšĮ Regioninės Telšių ligoninės Paliatyviosios pagalbos skyriaus projektavimo paslaugos“ (toliau – Pirkimas).
Atsižvelgiant į tai, kad anksčiau vykdytas Pirkimas neįvyko, nes pasiūlytos kainos viršijo pirkimui skirtą lėšų sumą, šia rinkos konsultacija siekiama įvertinti realias rinkos kainas, numatytų paslaugų apimtį ir rinkos dalyvių galimybes suteikti šias paslaugas bei tinkamai pasirengti pakartotiniam pirkimui.
Perkančioji organizacija rinkos konsultacijos metu gautas tiekėjų pastabas, pasiūlymus ir rekomendacijas išnagrinės bei įvertins jų pagrįstumą ir atitiktį Perkančiosios organizacijos poreikiams.
Pateikta techninė specifikacija nėra galutinė – po rinkos konsultacijos ji gali būti tikslinama ar keičiama.

	Konsultacijos objektas:

	VšĮ Regioninės Telšių ligoninės Paliatyviosios pagalbos skyriaus projektavimo paslaugos pagal pateiktą techninę specifikaciją.
Pirkimo objekto BVPŽ kodas – 71220000-6.


	Konsultacijos tikslas:

	Perkančioji organizacija informuoja rinkos dalyvius apie planuojamą pakartotinį pirkimą ir kviečia suinteresuotus tiekėjus pateikti pastabas, pasiūlymus bei rekomendacijas dėl parengtos techninės specifikacijos, numatytų paslaugų apimties ir preliminarios rinkos kainos.
Pateikta informacija bus įvertinta siekiant:
· įvertinti realią projektavimo paslaugų rinkos kainą; 
· nustatyti, kurios paslaugos ar techninės specifikacijos reikalavimai daro didžiausią įtaką kainai; 
· įvertinti rinkoje siūlomus techninius sprendimus; 
· tinkamai pasirengti pakartotiniam pirkimui; 
· sudaryti sąlygas realiai tiekėjų konkurencijai.


	Konsultacijos vykdymo tvarka:

	Rinkos konsultacija vykdoma Centrinės viešųjų pirkimų informacinės sistemos (CVP IS) priemonėmis.
Tiekėjai kviečiami CVP IS priemonėmis pateikti pastabas, pasiūlymus ir rekomendacijas dėl techninės specifikacijos, numatytos paslaugų apimties bei preliminarios projektavimo paslaugų rinkos kainos.

	Pastabų ir pasiūlymų pateikimo terminas:

	Tiekėjai prašomi pastabas, pasiūlymus ar rekomendacijas pateikti CVP IS priemonėmis ne vėliau kaip iki 2026-09-11 10:00 val.



_____________________________________________________



PAKARTOTINĖS RINKOS KONSULTACIJOS KLAUSIMYNAS

Prašome atsakyti į toliau pateiktus klausimus. Jūsų atsakymai nebus laikomi pasiūlymu viešajame pirkime ir bus naudojami tik pakartotinės rinkos konsultacijos tikslais, siekiant tinkamai pasirengti pakartotiniam pirkimui „VšĮ Regioninės Telšių ligoninės Paliatyviosios pagalbos skyriaus projektavimo paslaugos“.
Rinkos konsultacijos metu siekiama įvertinti realias projektavimo paslaugų rinkos kainas, numatytų paslaugų apimtį ir rinkos dalyvių galimybes suteikti šias paslaugas. Pateiktas techninės specifikacijos projektas nėra galutinis pirkimo dokumentas. Perkančioji organizacija, įvertinusi gautas pastabas, pasiūlymus ir rekomendacijas, prireikus tikslins techninę specifikaciją, paslaugų apimtį ir kitas pirkimo sąlygas.


(Rinkos konsultacijos dalyvis)

	Eil. Nr.
	Klausimas
	Atsakymas/komentaras/pasiūlymas

	1.
	Ar, atsižvelgdami į pateiktą techninę specifikaciją, dalyvautumėte pakartotiniame pirkime? Jeigu ne, prašome nurodyti pagrindines nedalyvavimo priežastis.
	

	2.
	Ar turite pastabų ar pasiūlymų dėl techninės specifikacijos projekto? Kokius techninės specifikacijos reikalavimus siūlytumėte keisti, papildyti arba atsisakyti? Prašome pateikti argumentuotus pasiūlymus ir, jei įmanoma, nurodyti konkrečius techninės specifikacijos punktus, kuriuos siūlote tikslinti.
	

	3.
	Nurodykite preliminarią bendrą projektavimo paslaugų rinkos kainą Eur be PVM ir su PVM, atsižvelgdami į techninėje specifikacijoje nurodytą paslaugų apimtį. Jeigu įmanoma, prašome atskirai nurodyti pagrindinių paslaugų ar projektavimo etapų kainas.
	

	4.
	Kurios techninėje specifikacijoje numatytos paslaugos ar reikalavimai daro didžiausią įtaką bendrai paslaugų kainai?
	

	5.
	Ar, Jūsų nuomone, numatytų paslaugų apimtį būtų galima tikslinti ar optimizuoti, nepakenkiant galutiniam rezultatui? Jeigu taip, prašome pateikti konkrečius pasiūlymus.
	

	6.
	Ar turite kitų pastebėjimų ar pasiūlymų? (prašome argumentuoti kiekvieną siūlymą)
	


[bookmark: _GoBack]* Rinkos konsultacijos dalyvis turi aiškiai nurodyti informaciją, kurią laiko konfidencialia, ir pagrįsti jos konfidencialumą. Perkančioji organizacija pateiktos informacijos konfidencialumą vertins teisės aktų nustatyta tvarka. Rinkos konsultacijos rezultatai bus viešinami neatskleidžiant informacijos, kuri pagrįstai pripažinta konfidencialia. Pateikti įkainiai ar preliminari kaina nelaikomi pasiūlymu viešajame pirkime.

